આવા સલાફીઓનું વર્ચસ્વ લીગમાં વધ્યું છે તેની નારાજી પણ કેટલાક મોડરેડ જૂથોમાં છે. બીજી બાજુ સમસ્ત કેરળ જમિયત-ઉલ ઉલેમાને લાગે છે કે તેમની શક્તિ વહેંચાઈ ગઈ છે. કેમ કે બેમાંથી એક જૂથ લીગને ટેકો આપે છે, જ્યારે બીજું જૂથ સીપીઆઈ (એમ)ને ટેકો આપે છે. ગયા ડિસેમ્બરમાં મલ્લપુરમમાં સલાફીઓની પરિષદ યોજાઇ ત્યારે લીગના બે મહત્ત્વના નેતાઓએ તેમાં હાજરી આપી હતી. તે પછી લીગને ટેકો આપી રહેલા સુન્ની જૂથમાં થોડી નારાજી પણ થઈ છે. પણ એકલા હાથે લીગ પર દબાણ લાવી શકાય તેમ નથી ત્યારે બંને જૂથ એક થઈને લીગમાં દબાણ વધારવા માગે છે.